Oરાજપીપળા: નર્મદા જીલ્લાના મુખ્ય મથક રાજપીપળા શહેરમાં પણ અષાઢી બીજના દિવસે રાજપીપળાના રાધાકૃષ્ણ મંદિરે થી ચુસ્ત પોલીસ બંદોબસ્ત વચ્ચે 26મી રથયાત્રા નીકળી હતી. આ રથયાત્રાને નાંદોદ મતવિસ્તારના ધારાસભ્ય પી.ડી.વસાવા, કોંગ્રેસ અગ્રણી જયંતિભાઈ વસાવા, સ્વામિનારાયણ ગુરુકુળના સ્વામી સિધ્ધેશ્વર દાસજી મહારાજ, રાજપીપળા શહેર ભાજપ પ્રમુખ રમણસિંહ રાઠોડ,મહામંત્રી કમલેશ પટેલ, ભાજપના રાષ્ટ્રીય આદિજાતિ મોરચાના ઉપપ્રમુખ ડો.દર્શના દેશમુખ,બાળવિકાસ આયોગના પૂર્વ આદ્યક્ષ ભારતીબેન તડવી, રાજપીપળા પાલિકા ઇન્ચાર્જ પ્રમુખ સપના વસાવા સહિત મોટી સંખ્યામાં આગેવાનો અને ભાવિક ભક્તો જોડાયા હતા.